als_Latn dik_Latn sag_Latn
Nën udhëheqjen e Satya Nadella-së, Microsoft po ndërmerr disa hapa të rëndësishëm. Vetëm dje kompania njoftoi se do të integrojë aplikacionin Dropbox me Office, kështu skedarët e ruajtur në re mund të hapen dhe të redaktohen direkt nga aplikacionet Office në pajisjet mobile. Microsoft ka bërë një tjetër njoftim sot, që lidhet me paketën Office. Kompania njoftoi se, duke filluar nga sot, Microsoft Office për pajisjet iOS do të jetë falas.
Aplikacionet kanë qenë gjithmonë falas, por ata lejonin përdoruesit vetëm të shihnin përmbajtjet. Ata që donin të redaktonin dokumentet në iPhone-in e tyre apo iPad duhet të abonoheshin në Office 365. Por jo më. Aplikacionet Office për pajisjet iOS do të lejojnë tani përdoruesit të shikojnë dhe redaktojnë dokumentet e tyre edhe nëse nuk kanë një abonim në platformën Office 365.
Kjo nuk do të thotë se abonuesit e platformës Office 365 nuk do të kenë më shumë privilegje. Ata do të vazhdojnë të përfitojnë nga veçoritë e paketës Office në të gjitha pajisjet, dhe do të përfitojnë veçori më të mira për redaktimin e dokumenteve, përveç hapësirës palimit në OneDrive, integrimit Dropbox etj.
(Herë të lexuara: 186)
als_Latn als_Latn als_Latn als_Latn